paragraph_text: Zapadni Azarbajdžan (perz. آذربایجان غربی; Āzarbājdžān-e Garbī, punim imenom استان آذربایجان غربی; Ostān-e Āzarbājdžān-e Garbī) je jedna od 31 iranske pokrajine. Smještena je na sjeverozapadnom dijelu zemlje, a omeđena je Istočnim Azarbajdžanom i Zandžanskom pokrajinom na istoku, Kurdistanskom pokrajinom na jugu, Irakom i Turskom na zapadu, te Armenijom na sjeveru. Pokrajina se prostire na 37.059 km² ne računajući jezero Urmiju (5200 km²) koje čini prirodnu granicu između Zapadnog i Istočnog Azarbajdžana. Sjedište Zapadnog Azarbajdžana je u gradu Urmiji, a prema popisu stanovništva iz 2006. godine u pokrajini je živjelo 2,873.459 stanovnika.